Programul "Masă sănătoasă" la Școala Gimnazială din Lunca Mureșului. Elevii Școlii Gimnaziale "Simion Lazăr" din comuna Lunca Mureșului vor beneficia în acest an de un pachet alimentar zilnic, prin programul național "Masă sănătoasă".
Primăria Lunca Mureșului a lansat pe 21 martie, în SEAP, o licitație pentru implementarea Programului național "Masă sănătoasă" pentru preșcolarii și elevii unităților de învățământ preuniversitar de stat din comună.
Valoarea totala estimată este de 616.752,72 de lei, fără TVA.
Contractul vizează prestarea serviciilor de catering, respectiv pachet alimentar, pentru beneficiarii programului, în perioada anului 2024.
Programul "Masă sănătoasă" la Școala Gimnazială din Lunca Mureșului
Se va livra un pachet alimentar compus din:
- produse de panificaţie din făină integrală – pâine feliată sau batoane/chifle – baton 80 g: maximum 50% din greutatea totală a pachetului;
- produse din carne şi/sau brânzeturi/derivate din lapte (unt, caşcaval, brânză) 40 g: minimum 25% din greutatea totală a pachetului;
- legume (salată sau ardei gras) 40 g: maximum 25% din greutatea totală a pachetului.
Pachetele alimentare urmează să fie acordate până în data de 31 decembrie 2024 (circa 146 de zile, cu excepția vacanțelor școlare, a zilelor de weekend și a sărbătorilor legale).
Valoarea estimată a unui pachet alimentar este de 13,76 de lei, fără TVA. Tariful (prețul) unitar al pachetului alimentar include serviciile de pregătire, transport și distribuire a pachetelor.
Urmăriți Alba24.ro și pe Google News
Dacă ți-a plăcut articolul: